Изграждане на кладенци за Собствени Нужди

Наредба N1/10.10.2007,Чл.117
(1) Гражданите, собственици на поземления имот, уведомяват писмено директора на съответната басейнова дирекция за:

1. намерението да изградят кладенец; 

2. наличието на изграден кладенец. 

Наредба N1/10.10.2007,Чл.118
(1) В уведомлението за намерение за изграждане на кладенец за задоволяване на собствени потребности се посочват:

1. данни за собственика: име, единен граждански номер, адрес, данни за акта от който черпи правото си, телефон за връзка; 

2. данни за поземления имот: идентификатор, адрес, трайно предназначение, начин на трайно ползване; 

3. данни за сгради; 

4. проектна дълбочина на кладенеца; 

5. цел, за която се предвижда ползването на водата. 

(2) Когато не е спазено изискването по чл.50 в срок до 2 дни от получаването на уведомлението директорът на басейнова дирекция уведомява по телефона и писмено гражданина за неспазване на нормативните изисквания и за дълбочината, до която е допустимо изграждане на кладенеца.

(3) Когато в имота има изграден кладенец, който е затлачен, пресъхнал или е разрушен, старият кладенец задължително се запълва само с естествени земни материали и се запечатва с глинест слой.

(4) Изпълнението на дейностите по ал.3 се извършва в присъствието на представител на съответната община и за изпълнените дейности се съставя протокол.

(5) В случаите по ал.3 собственикът уведомява директора на басейнова дирекция за отразяване на измененията в регистъра по чл.112, ал.1, т.2, като прилага към уведомлението съставения протокол.

Наредба N1/10.10.2007,Чл.119
В уведомлението за регистриране на изграден кладенец за задоволяване на собствени потребности се посочват:

1. трите имена и единния граждански номер на собственика на имота; 

2. данни за поземления имот: идентификатор, адрес, трайно предназначение, начин на трайно ползване; 

3. дълбочина на кладенеца; 

4. диаметър на тръбата или на отвора на зиданите кладенци; 

5. начин на добиване на водата – с кофа или с помпа; 

6. цел, за която се ползва водата. 

Наредба N1/10.10.2007,Чл.120
(1) Собственикът на имота, в който е разположен кладенеца, носи отговорност за причинените щети, свързани с промяна в качеството и количеството на водите, предизвикани от неподходящо избрано място на кладенеца.

(2) Собственикът по ал. 1 поема всички рискове от ползването на водата от кладенеца за пиене и битови цели.

Наредба N1/10.10.2007,Чл.121
(1) Не се допуска промяна на предназначението и включване в регистрите на съоръженията по чл.112, ал.1, т.1 и ал.2, т.4 на кладенци, изградени за задоволяване на собствени потребности.

(2) Не се издават разрешителни за водовземане за стопански или нестопански цели от кладенци изградени за задоволяване на собствените потребности на гражданите.

Закон за водите/28.01.2000, Чл. 43
(2) (Изм. – ДВ, бр. 81 от 2000 г., бр. 65 от 2006 г.) Физическите лица – собственици или ползватели на недвижим имот, разположен в границите на населените места, имат право на безвъзмездно водовземане до 10 куб. м на денонощие за собствени потребности от намиращите се в него повърхностни и подземни води.

(3) (Нова – ДВ, бр. 65 от 2006 г.) Разпоредбата на ал. 2 не се прилага при водовземане от минералните води.

Закон за водите/28.01.2000, Чл. 44
(4) (Изм. – ДВ, бр. 65 от 2006 г.) Изграждането на кладенец за индивидуално безплатно водовземане на подземни води става, без да е необходимо разрешително, но след като собственикът уведоми директора на съответната басейнова дирекция.

(6) (Изм. – ДВ, бр. 65 от 2006 г.) Когато имотът попада в границите на санитарно-охранителните зони на водовземните съоръжения за минерални води, както и в райони с ликвидиран геотехнологичен добив на уран, се изисква разрешително за хидрогеоложко проучване, за изграждане на водовземно съоръжение за подземни води и за водовземане по реда на този закон.

